open-index/open-wikipedia-markdown huggingface dataset:
Σαβίνα του Βρανδεμβούργου-Άνσμπαχ

Η **Σαβίνα**, γερμ.: Sabina von Brandenburg-Ansbach von Hohenzollern (12 Μαΐου 1529 - 2 Νοεμβρίου 1575) από τον Οίκο των Χοεντσόλερν ήταν κόρη του μαργράβου του Βρανδεμβούργου-Άνσμπαχ και με τον γάμο της έγινε εκλέκτορας του Βρανδεμβούργου.

## Βιογραφία
Η Σαβίνα ήταν η δεύτερη κόρη (2η από τον 2ο γάμο) του Γεωργίου Γεωργίου μαργράβου του Βρανδεμβούργου-Άνσμπαχ (1484–1543) από τον δεύτερο γάμο του με τον Χέντβιχ των Ποντιέμπραντυ (1508–1531), κόρης του Καρόλου Α΄ δούκα του Μύνστερμπεργκ-Ελς. Η πριγκίπισσα ανατράφηκε από τη μητριά της (3η σύζυγο του Γεωργίου) Αιμιλία της Σαξονίας στη λουθηρανική πίστη.

Στις 12 Φεβρουαρίου 1548 η Σαβίνα παντρεύτηκε τον Ιωάννη-Γεώργιο εκλέκτορα του Βρανδεμβούργου (1525–1598) στο Άνσμπαχ. Η πρώτη του σύζυγος Σοφία της Λεγκνίτσα ήταν εξαδέλφη της Σαβίνας. Την ημέρα πριν από την τελετή του γάμου, η Σαβίνα παραιτήθηκε επισήμως από την πιθανή πατρική της κληρονομιά. Η περιοχή, η πόλη και το κάστρο του Πλάουεν της μεταβιβάστηκαν ως ιδιοκτησία χηρείας της (wittum). Δεδομένου ότι το Πλάουεν, όπως και όλες οι περιοχές του Βρανδεμβούργου, δεν ήταν απαλλαγμένο από χρέη, μακροχρόνιες διαπραγματεύσεις οδήγησαν στο να της δοθούν επιπλέον η περιοχή και το μοναστήρι του Σπάνταου.

Ο σύζυγος της Σαβίνας ήταν διάδοχος του εκλεκτοράτου του Βρανδεμβούργου για 23 χρόνια. Το ζευγάρι πέρασε το διάστημα αυτό σε διάφορα κάστρα στα εδάφη του Βρανδεμβούργου. Η επίσημη κατοικία της οικογένειας ήταν το κάστρο Τσέχλιν στο Ράινσμπεργκ κοντά στο Βίτστοκ. Εδώ η Σαβίνα φρόντιζε τα δικά της παιδιά και επίσης τον προγονό της (γιο της Σοφίας της Λεγκνίτσα) Ιωακείμ-Φρειδερίκο, ο οποίος αργότερα έγινε εκλέκτορας του Βρανδεμβούργου. Ο λιτός τρόπος ζωής της Σαβίνας προκάλεσε την ευημερία του Ράινσμπεργκ για ένα διάστημα.

Αφού ο σύζυγος της Σαβίνας έγινε εκλέκτορας το 1571, είχε επιρροή στις θρησκευτικές υποθέσεις και ήταν προστάτης των εκκλησιών και των σχολείων. Υποστήριξε τους ασθενείς και τους ενδεείς και είχε τακτική προσωπική επαφή με τον γιατρό Λέοναρντ Τύρναϋσερ.

Η Σαβίνα απεβίωσε στις 2 Νοεμβρίου 1575 και τάφηκε στον καθεδρικό ναό του Βερολίνου.

## Οικογένεια
Παντρεύτηκε το 1548 τον Ιωάννη-Γεώργιο των Χοεντσόλερν εκλέκτορα του Βρανδεμβούργου και απέκτησε τα ακόλουθα παιδιά:  
* Έρμουντε 1561- 13 Νοεμβρίου 1623), παντρεύτηκε το 1577 με τον Δούκα Τζον Φρέντερικ της Πομερανίας
* Άννα-Μαρία 1567-1618, παντρεύτηκε τον Μπάρνιμ Ι΄ δούκα της Πομερανίας.
* Σοφία 1568-1622, παντρεύτηκε το 1582 τον Χριστιανό Α΄ της Σαξονίας.
* Γεώργιος-Αλβέρτος 1555-1557 απεβ. 2 ετών, Ιωάννης 1557, Αλβέρτος 1557 (δίδυμος με το Ιωάννη), Μαγδαληνή-Σαβίνα, Μαρία 1562, Χέντβιχ 1563, Mαγδαληνή 1564, Mαργαρίτα 1565, απεβίωσαν νέα.

## Πρόγονοι

## Σημειώσεις

## Βιβλιογραφικές αναφορές
* Daniel Martin Ernst Kirchner, *Οι πριγκίπισσες και οι βασίλισσες στο θρόνο των Hohenzollerns*, Μέρος 2: *Οι τελευταίες οκτώ πριγκίπισσες*, Βερολίνο 1867, https://books.google.com/books?id=EdBG_fjQfhAC&pg=PR6, σ.&nbsp;4-31.

Κατηγορία:Οίκος των Χοεντσόλερν
Κατηγορία:Εκλέκτειρες του Βρανδεμβούργου
Βίκυ Θεοδωροπούλου

Η **Βίκυ Θεοδωροπούλου** (Αθήνα, 1958) είναι Ελληνίδα συγγραφέας. 

## Βιογραφία
Σπούδασε νεότερη ιστορία στην Αθήνα και στο Παρίσι. Εργάστηκε για το ΚΝΕ/ΕΙΕ, ως μέλος επιστημονικών αποστολών, για το Τρίτο Πρόγραμμα της Ελληνικής Ραδιοφωνίας και τον 902 Αριστερά στα FM, ως παραγωγός ραδιοφωνικών εκπομπών και για το περιοδικό "Ταχυδρόμος", ως δημοσιογράφος.

Άρθρα της έχουν δημοσιευθεί σε εφημερίδες και περιοδικά.

Την ίδια περίοδο, έγραψε βιβλία που εκτείνονταν από την ιστορική τεκμηρίωση μέχρι την λογοτεχνία ως είδος για την αποτύπωση των ψυχογεωγραφικών εντυπώσεων. 

Το πρώτο της μυθιστόρημα, «Γράμμα από το Δουβλίνο» (εκδόσεις Εστία, 1997), έλαβε το βραβείο Μαρία Ράλλη στην κατηγορία πρωτοεμφανιζόμενου συγγραφέα.

## Παραπομπές

## Εξωτερικοί σύνδεσμοι
* Επίσημη ιστοσελίδα της Βίκυς Θεοδωροπούλου

Κατηγορία:Ελληνίδες συγγραφείς
Πατερμά Ροδόπης

Τα **Πατερμά** ή η **Πάτερμα** είναι ημιορεινό χωριό της Θράκης στην Περιφερειακή Ενότητα Ροδόπης με υψόμετρο 195 μέτρα.

## Γεωγραφικά - ιστορικά στοιχεία
Τα Πάτερμα βρίσκονται στη βόρεια άκρη του κάμπου της Κομοτηνής και τους νότιους πρόποδες της οροσειράς της Ανατολικής Ροδόπης. Απέχουν 19 χιλιόμετρα βορειοανατολικά από την Κομοτηνή και 22 χιλιόμετρα βορειοδυτικά από τη Φιλλύρα (έδρα του δήμου) ενώ στη δυτική άκρη του χωριού περνάει ο χείμαρρος Αμυγδαλόρεμα (ή Μπαγιούμ Ντερέ). 

Στην περιοχή έχει βρεθεί ανοχύρωτος ορεινός οικισμός της μεσοβυζαντινής (610-1057) και υστεροβυζαντινής περιόδου  (1057-1453) ο οποίος επικοινωνούσε με τις πόλεις της πεδινής και παράλιας Θράκης και μέσω αυτών με την Κωνσταντινούπολη και με άλλα βυζαντινά κέντρα. Σε απόσταση 1 χιλιομέτρου βορειοδυτικά και τη δυτική όχθη του χείμαρρου έχει ανασκαφεί μονόχωρος ναός, αρχικά του 11ου και σε μεταγενέστερη φάση του 13ου αιώνα, με νάρθηκα, μεγάλη τρίπλευρη εξωτερικά αψίδα και δίριχτη κεραμοσκεπή στέγη. Έχει διατηρηθεί άθικτο το επενδεδυμένο με μαρμάρινες και λίθινες πλάκες δάπεδο καθώς υπολείμματα τοιχογραφιών, λαϊκότροπης - μοναστικής  τεχνοτροπίας. Γύρω από τον ναό έχουν βρεθεί πολυάριθμοι τάφοι, πλούσια χρηστική κεραμεική, μετάλλινοι σταυροί-εγκόλπια, λύχνοι καθώς και μια εικόνα μικρών διαστάσεων με επιγραφή του 12ου αιω. και παράσταση του Αγίου Νικολάου. 

Στον χείμαρρο υπάρχει ακόμα δίτοξο πέτρινο  γεφύρι της οθωμανικής περιόδου το οποίο αποτελούσε μέρος της οδικής αρτηρίας που ξεκινούσε από τη Γρατιανούπολη, περνούσε  από τα χωριά Μεγάλη Άδα και Μύτικας, έφθανε στο πέρασμα *Makaza* και την ανώτερη κοιλάδα του Έβρου.

## Διοικητικά στοιχεία
Η ονομασία του επί τουρκοκρατίας ήταν *Παγιαμλή Δερέ*. Σύμφωνα με το Πρόγραμμα «Καλλικράτης» αποτελεί την τοπική κοινότητα Πατερμών που υπάγεται στη δημοτική κοινότητα Φιλλύρας του Δήμου Αρριανών και σύμφωνα με την απογραφή του 2021 έχει πληθυσμό 111 κατοίκους.
## Εξωτερικοί σύνδεσμοι
* Πάτερμα από τον ιστότοπο http://www.ipet.gr/
* Οδοιπορικό στα Πάτερμα Ροδόπης στο https://www.youtube.com/
* Ανασκαφή στα Πάτερμα Ροδόπης - 5 από τον ιστότοπο http://adrianou125.blogspot.com/

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Αρριανών
Ελισάβετ του Άνχαλτ-Τσερμπστ

Η **Ελισάβετ** (15 Σεπτεμβρίου - 8 Νοεμβρίου 1607) από τον Οίκο των Ασκάνια ήταν κόρη του πρίγκιπα του Άνχαλτ-Τσερμπστ και με τον γάμο της έγινε εκλέκτορας του Βρανδεμβούργου.

## Βιογραφία
Ήταν η δεύτερη κόρη (2η από τον 1ο γάμο) του Ιωακείμ-Ερνέστου πρίγκιπα του Άνχαλτ (1536–1585), από την 1η σύζυγό του Αγνή (1540–1569), κόρη του κόμη Βόλφγκανγκ Α΄ κόμη του Μπάρμπυ-Μύλινγκεν.

Στις 6 Οκτωβρίου 1577 παντρεύτηκε τον Ιωάννη-Γεώργιο εκλέκτορα του Βρανδεμβούργου στο Γιάγκντσλος Λέτσλινγκεν. Ο σύζυγός της ήταν 38 χρόνια μεγαλύτερός της. Η Ελισάβετ ήταν η 3η σύζυγός του και ήταν 16 χρόνια νεότερη από τον προγονό της Ιωακείμ-Φρειδερίκο (μόνο τέκνο του συζύγου της από τον 1ο του γάμο). Ο γάμος εορτάστηκε χωρίς πολλές εκδηλώσεις· η Ελισάβετ έφερε ως προίκα στο γάμο 15.000 τάλερς. Ο γαμπρός τής υποσχέθηκε 400 γκίλντερς ετησίως ως εισόδημα χειρίας (wittum) και -εκτός από τη σημαντική αυτή σύνταξη- την πόλη Κρόσεν αν ντερ Έλστερ, συμπεριλαμβανομένου του ανακτόρου Κρόσεν, καθώς και την περιοχή και την πόλη Τσίλιχαου και την κυριότητα του Μπορμποβίτσε (Μπόμπερσμπεργκ).

Η Ελισάβετ ήταν προστάτης του λόγιου Λέοναρντ Τύρναϋσερ. 

Έκανε 11 παιδιά. Μετά το τέλος του συζύγου της, αδύναμη από τις γέννες, αποσύρθηκε με τα μικρότερα παιδιά της στην έδρα της ως χήρας, στο ανάκτορο Κρόσεν. Τάφηκε στην κρύπτη των Χοεντσόλερν στον καθεδρικό ναό του Βερολίνου.

## Οικογένεια
Ο γάμος της με τον Ιωάννη-Γεώργιο των Χοεντσόλερν εκλέκτορα του Βρανδεμβούργου παρήγαγε τα ακόλουθα παιδιά:
* Χριστιανός 1581-1655, μάργραβος του Βρανδεμβούργου-Μπάυροϊτ.
* Μαγδαληνή 1582-1616, παντρεύτηκε τον Λουδοβίκο Ε΄ λάντγκραβο της Έσσης-Ντάρμσταντ.
* Ιωακείμ-Ερνέστος 1583-1625, μάργραβος του Βρανδεμβούργου-Άνσμπαχ.
* Aγνή 1584-1629, παντρεύτηκε πρώτα τον Φίλιππο-Ιούλιο δούκα της Πομερανίας και μετά με τον Φραγκίσκο-Κάρολο των Ασκάνια δούκα της Σαξονίας-Λάουενπουργκ.
* Φρειδερίκος Θ΄ 1588-1611, μάργραβος του Βρανδεμβούργου.
* Ελισάβετ-Σοφία 1589-1629, παντρεύτηκε πρώτα τον Γιάνους Ράντζιβιλ πρίγκιπα της Α.Ρ.Α. και μετά τον Ερρίκο-Ιούλιο των Ασκάνια δούκα της Σαξονίας-Λάουενμπουργκ.
* Δορωθέα-Σίβυλλα 1590-1625, παντρεύτηκε τον Ιωάννη-Χριστιανό των Πιαστ-Σιλεσίας δούκα του Μπρηγκ (Μπζεγκ).
* Γεώργιος-Αλβέρτος 1591-1615, μάργραβος του Βρανδεμβούργου.
* Σιγισμούνδος 1592-1640, απεβ. 48 ετών.
* Ιωάννης 1597-1627, επίσκοπος του Χάβελμπεργκ.
* Ιωάννης-Γεώργιος 1598-1637, απεβ. 39 ετών.

## Αναφορές και πηγές
* Friederike Bornhak: *Elisabeth von Anhalt: Kurfürstin von Brandenburg, dritte Gemahlin des Kurfürsten Johann Georg von Brandenburg, geboren 1563, gestorben 1607*, S. Geibel, 1889
* Ernst Daniel Martin Kirchner: *Die Kurfürstinnen und Königinnen auf dem Throne der Hohhenzollern*, part 2l: *Die letzten acht Kurfürstinnen*, Βερολίνο, 1867, σελ.&nbsp;34 ff. ( ψηφιοποιημένο )

## Παραπομπές


Κατηγορία:Οίκος των Ασκάνια
Κατηγορία:Εκλέκτειρες του Βρανδεμβούργου
Πορτίτσα Καρδίτσας

Η **Πορτίτσα** είναι οικισμός της Θεσσαλίας στην Περιφερειακή Ενότητα Καρδίτσας.

## Γεωγραφικά - ιστορικά στοιχεία
Η Πορτίτσα βρίσκεται ανατολικά της λίμνης Πλαστήρα, στους πρόποδες των Θεσσαλικών Αγράφων, στο υψόμετρο των 390 μέτρων. Απέχει 4 χιλιόμετρα από την Μητρόπολη και 12 από την Καρδίτσα. Σύμφωνα με την απογραφή του 2011, η Πορτίτσα έχει 59 κατοίκους. Σύμφωνα με την τοπική παράδοση, το χωριό ιδρύθηκε στις αρχές του 19ου αιώνα από Ηπειρώτες σε υψόμετρο 400 μέτρων και κατοικήθηκε στη συνέχεια και από ορεινούς Αγραφιώτες. Οι κάτοικοι ασχολούνται κυρίως με τη γεωργία (καλλιεργούν βαμβάκι, σιτηρά, καπνό, σταφύλια, κηπευτικά - παράγουν κρασί και τσίπουρο) και την κτηνοτροφία.

Στον λόφο του Αϊ-Λια σώζονται τείχη ακρόπολης σε καλή κατάσταση. Στη θέση Βιμπερότρυπα, λίγο ψηλότερα από τον σύγχρονο οικισμό της Πορτίτσας, βρίσκεται αρχαίος τειχισμένος δολοπικός ή αθαμανικός οικισμός, που -σύμφωνα με ευρήματα προερχόμενα από την περιοχή του νεκροταφείου- κατοικείται από τα αρχαϊκά έως και τα ελληνιστικά χρόνια. Στην κορυφή του λόφου, όπου είναι ιδρυμένη η πόλη, υπάρχει μια λαξευμένη στον βράχο δεξαμενή νερού.

Από τα νεότερα μνημεία της Πορτίτσας αξιόλογη είναι η βρύση του Αγίου Προκοπίου, για την οποία λέγεται ότι είναι πολύ παλιά (τέλη βυζαντινής περιόδου) και επισκευάστηκε το 1905.

Από το 1978 λειτουργεί ο Σύλλογος Πορτίτσας "Το πνεύμα" ο οποίος το 1987 ίδρυσε λαογραφικό μουσείο στο παλιό  δημοτικό σχολείο  (κτισμένο το 1884) όπου εκτίθενται αντικείμενα του πολιτισμού που αναπτύχθηκε διαχρονικά στην περιοχή ενω παράλληλα συγκεντρώνει γραπτά και προφορικά τεκμήρια για την ιστορία του τόπου.

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Καρδίτσας
Μαγδαληνή του Βρανδεμβούργου, λαντγκραβίνα της Έσσης-Ντάρμστατ

Η **Μαγδαληνή**, γερμ. Magdalene von Brandenburg von Hohenzollern (7 Ιανουαρίου 1582 - 4 Μαΐου 1616) από τον Οίκο των Χοεντσόλερν ήταν κόρη του εκλέκτορα του Βρανδεμβούργου και με τον γάμο της έγινε λαντγκραβίνα της Έσσης-Ντάρμστατ.

## Βιογραφία
Ήταν η τέταρτη κόρη (1η από τον 3ο γάμο) του Ιωάννη-Γεωργίου εκλέκτορα του Βρανδεμβούργου και της 3ης συζύγου του Ελισάβετ των Ασκάνια, κόρης του Ιωακείμ-Ερνέστου πρίγκιπα του Άνχαλτ-Τσερμπστ.

## Οικογένεια
Παντρεύτηκε τον Λουδοβίκο Ε΄ λάντγκραβο της Έσσης-Ντάρμστατ και είχε τέκνα:
* Ελισάβετ Μαγδαληνή 1600-1624, παντρεύτηκε τον Λουδοβίκο Φρειδερίκο δούκα της Βυρτεμβέργης-Μονμπελιάρ.
* Άννα Ελεονώρα 1601-1659, παντρεύτηκε τον Γεώργιο των Γουέλφων δούκα του Μπράουνσβαϊγκ-Λύνεμπουργκ.
* Μαρία 1602-1610,, απεβ. 8 ετών.
* Σοαφία-Αγνή 1604-1664.
* Γεώργιος Β΄ 1605-1661, λάντγκραβος της Έσσης-Ντάρμστατ.
* Γιουλιάνα 14 Απριλίου 1606, Ντάρμστατ - 15 Ιανουαρίου 1659, Αννόβερο.
* Αμαλία της Έσσης-Ντάρμστατ 20 Ιουνίου 1607 - 11 Σεπτεμβρίου 1627.
* Ιωάννης 1609-1651, λάντγκραβος της Έσσης-Μπάουμπαχ, στρατηγός.
* Ερρίκος 1 Απριλίου 1612, Ντάρμστατ - 21 Οκτωβρίου 1629.
* Χέντβιχ 1613-1614, απεβ. 1 έτους.
* Λουδοβίκος 1614, απεβ. νήπιο.
* Φρειδερίκος 1616-1682, καρδινάλιος στην Αυστρία.

## Πρόγονοι


## Βιβλιογραφικές αναφορές
* Η γενεαλογία

## Παραπομπές


Κατηγορία:Οίκος των Χοεντσόλερν
Πάσσος Ροδόπης

Ο **Πάσσος** είναι πεδινό χωριό της Θράκης στην Περιφερειακή Ενότητα Ροδόπης.

## Γεωγραφία - ιστορία
Ο Πάσσος βρίσκεται στον του κάμπο της Κομοτηνής σε υψόμετρο 40 μέτρων. Απέχει 17 χιλιόμετραανατολικά από την Κομοτηνή ενώ είναι ανάμεσα στη Φιλλύρα (ΝΔ. - 5 χιλιόμετρα), τον Άρατο (ΒΑ.) και Αρίσβη (Β.-ΒΑ.). Νότια του χωριού περνάει η ΕΟ Κομοτηνής - Αλεξανδρούπολης και δυτικά ο χείμαρρος Μακροπόταμος. Οι μουσουλμάνοι κάτοικοί του ασχολούνται κυρίως με τη γεωργία και ειδικότερα τα καπνά. 

Στην περιοχή έχουν εντοπιστεί τρεις τύμβοι, απομεινάρια παλιών  βυζαντινών οικισμών καθώς και τα ερείπια μικρού, πιθανόν μονόχωρου βυζαντινού ναού. Η ονομασία του επί τουρκοκρατίας ήταν *Μπασερλή.* Επίσημα αναφέρεται, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην κοινότητα Αρίσβης. Σύμφωνα με το Πρόγραμμα «Καλλικράτης» αποτελεί την τοπική κοινότητα Πατερμών που υπάγεται στη δημοτική κοινότητα Φιλλύρας του Δήμου Αρριανών και σύμφωνα με την απογραφή του 2021 έχει πληθυσμό 618 κατοίκους.

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Αρριανών
Τούσε Σίζα

Ο **Τουσίν Μάικλ Σίζα** (*Tousin Michael Chiza*, γεννημένος την 1η Ιανουαρίου 2002), κυρίως γνωστός ως **Tusse**, είναι Κονγκολεζο-Σουηδός τραγουδιστής.

Ο Σίζα γεννήθηκε στη Λαϊκή Δημοκρατία του Κονγκό και ήρθε στη Σουηδία μόνος ως πρόσφυγας, όπου ξεκίνησε να ζει με μία οικογένεια στο χωριό Kullsbjörken όπου μένει από το 2015. Συμμετείχε ως τραγουδιστής στο Σουηδικό τάλεντ σόου Talang 2018 (ως Τουσίν Σίζα) το οποίο μεταδόθηκε στο TV4. Προκρίθηκε στους ημιτελικούς και εκεί αποκλείστηκε. Για την ερμηνεία του στον ημιτελικό, τον επαίνεσε η κριτής Μπιάνκα Ινγκρόσσο. Ο Tusse ήταν φιναλίστ στο Σουηδικό Idol 2019, το οποίο μεταδόθηκε στο TV4, μαζί με τον Freddie Liljegren και ήταν, τελικά, ο νικητής στον τελικό.

Αφού κέρδισε το Σουηδικό Idol, κυκλοφόρησε τρία singles, δύο από τα οποία τα ερμήνευσε στο Idol: μια διασκευή του "How Will I Know" στις 22 Νοεμβρίου 2019 ως συμμετέχων στους Top 12 και, ως φιναλίστ, τη δική του εκδοχή του νικητήριου τραγουδιού, "Rain", στις 3 Δεκεμβρίου 2019. Ως αποτέλεσμα της νίκης του, έπρεπε να κυκλοφορήσει το ντεμπούτο single του ως CD single, καθώς και στο iTunes Store. Το τρίτο του single ονομάζεται "Innan du går".

Ο Tusse συμμετείχε στο Melodifestivalen 2021 με το τραγούδι "Voices". Προκρίθηκε απευθείας στον τελικό της 13ης Μαρτίου 2021, τον οποίο νίκησε. Ως αποτέλεσμα της νίκης του, εκπροσώπησε τη Σουηδία στο  στο Ρότερνταμ της Ολλανδίας. Το τραγούδι ερμηνεύτηκε στον πρώτο ημιτελικό και προκρίθηκε στον τελικό, όπου κατέλαβε τη 14η θέση με 109 βαθμούς.

## Δισκογραφία
### Singles

## Παραπομπές

## Εξωτερικοί σύνδεσμοι

Κατηγορία:Σουηδοί τραγουδιστές
Κατηγορία:Σουηδοί μουσικοί
Κατηγορία:Μουσική στη Σουηδία
Κατηγορία:Διαγωνισμός Τραγουδιού Eurovision 2021
Κατηγορία:Melodifestivalen
Κατηγορία:Συμμετέχοντες στο διαγωνισμό τραγουδιού Eurovision με τη Σουηδία
Voices (τραγούδι του Tusse)

Το "**Voices**" είναι ένα τραγούδι του Κονγκολεζο-Σουηδού τραγουδιστή Tusse. Είναι γραμμένο από τους Τζόι Ντεμπ, Λίνεα Ντεμπ, Τζίμι "Joker" Θόρνφελντ και Άντερζ Ρέθον. Το τραγούδι συμμετείχε στο Melodifestivalen 2021, όπου προκρίθηκε στον τελικό της 13ης Μαρτίου 2021. Το τραγούδι έλαβε τους περισσότερους βαθμούς και της διεθνούς επιτροπής και του κοινού και κέρδισε με συνολικά 175 βαθμούς, 57 βαθμούς μπροστά από τον δεύτερο. Το τραγούδι ήρθε 14ο στο  στο Ρότερνταμ, έχοντας προκριθεί  στον τελικό από τον πρώτο ημιτελικό.

## Charts

## Παραπομπές


Κατηγορία:Τραγούδια του 2021
Κατηγορία:Singles του 2021
Κατηγορία:Αγγλόφωνα τραγούδια
Κατηγορία:Melodifestivalen
Κεχκασάν Μπασού

Η **Κεχκασάν Μπασού** (*Kehkashan Basu*, 5 Ιουνίου 2000) είναι Εμιρατινή ακτιβίστρια για το περιβάλλον και τα ανθρώπινα δικαιώματα. Είναι πρεσβεύτρια για την νεολαία στο "Συμβούλιο για το μέλλον του κόσμου", επίτιμη σύμβουλος της ΜΚΟ Επιτροπή για την Αειφόρο Ανάπτυξη, μέλος της KidsRights και παραλήπτρια του Διεθνούς Παιδικού Βραβείου Ειρήνης 2016.

## Βιογραφία
Η Κεχκασάν γεννήθηκε στις 5 Ιουνίου 2000 και ζει στο Ντουμπάι. Είναι ιδρύτρια και πρόεδρος της Πράσινης Ελπίδας, ενός ιδρύματος για την βιωσιμότητα που εκπαιδεύει και ενθαρρύνει τα παιδιά και τους νέους παγκοσμίως, αναμειγνύοντας τους στην διαδικασία των Στόχων για τη βιώσιμη ανάπτυξη μέσω κοινοτικών έργων για την κλιματική δικαιοσύνη, σταματώντας την υποβάθμιση του εδάφους, προωθώντας την αειφόρο κατανάλωση και τις ανανεώσιμες πηγές ενέργειας, την διατήρηση της βιοποικιλότητας, καθώς επίσης την ισότητα των φύλων και την κοινωνική δικαιοσύνη. Έχει πάνω από 1.000 μέλη στον Καναδά, το Σουρινάμ, τη Μέση Ανατολή, την Ινδία και το Νεπάλ, Η οργάνωση λειτουργεί με τη διεξαγωγή εργαστηρίων και συνεδρίων γύρω από την υλοποίηση των στόχων για την βιώσιμη ανάπτυξη.

Το 2018, δημοσίευσε το βιβλίο σύντομης ιστορίας "Το Δέντρο της Ελπίδας", σε συνεργασία με την εικονογράφο Κάρεν Ουέμπ-Μικ.

## Παραπομπές


Κατηγορία:Καναδοί ακτιβιστές
Κατηγορία:Ακτιβιστές ανθρωπίνων δικαιωμάτων
Κατηγορία:Περιβαλλοντολόγοι
Κατηγορία:Απόφοιτοι του Πανεπιστημίου του Τορόντο
Ελισάβετ Σοφία του Βρανδεμβούργου

Η **Ελισάβετ-Σοφία**, γερμ.: Elisabeth Sophia Hohenzollern von Brandenburg (13 Ιουλίου 1589 - 24 Δεκεμβρίου 1629) από τον Οίκο των Χοεντσόλερν, ήταν κόρη του εκλέκτορα του Βρανδεμβούργου και με τους γάμους της έγινε πρώτα ευγενής της Πολωνίας και μετά δούκισσα της Σαξονίας-Λάουενμπουργκ. 

## Βιογραφία
Ήταν η έκτη κόρη (4η από τον 3ο γάμο) του Ιωάννη-Γεωργίου εκλέκτορα του Βρανδεμβούργου και της 3ης συζύγου του Ελισάβετ των Ασκάνια, κόρης του Ιωακείμ-Ερνέστου πρίγκιπα του Άνχαλτ-Τσερμπστ. 

Η Ελισάβετ-Σοφία γεννήθηκε στις 13 Ιουλίου 1589 στο Βερολίνο ή στην παρακείμενη πόλη Κελν, που και οι δύο τότε βρίσκονταν στο μαργραβάτο του Βρανδεμβούργου. 

### Πρώτος γάμος
Στις 27 Μαρτίου 1613 η Ελισάβετ-Σοφία παντρεύτηκε στο Βερολίνο με τον Γιάνους Ρατζίβιου, έναν Πολωνό ευγενή που είχε χηρεύσει τον προηγούμενο χρόνο από τη σύζυγό του Σοφία Ολέλκοβιτς Σούλσκα.   Στις 3 Μαΐου 1620 η Ελισάβετ-Σοφία γέννησε τον:
* Μπογκούσλαβ Ραντζίβιου, ο οποίος θα συνεχίσει να κυβερνά το δουκάτο της Πρωσίας.   Η Ελισάβετ-Σοφία γέννησε άλλα τρία παιδιά κατά τη διάρκεια αυτού του γάμου, την:
* Ελισάβετ-Ελεονώρα Ραντζίβιου, τον:
* Ιωάννη-Γεώργιο Ραντζίβιου και τη:
* Σοφία-Αγνή Ρατζίβιου, αλλά δεν υπάρχουν διαθέσιμες καταγραφές γι' αυτά τα παιδιά, έτσι είναι πιθανό ότι όλα, εκτός από τον Μπογκούσλαβ, απεβίωσαν στην παιδική ηλικία. Ο σύζυγός της Γιάνους απεβίωσε στις 3 Δεκεμβρίου 1620, αφήνοντας πίσω του την 31χρονη Ελισάβετ-Σοφία χήρα.  

### Δεύτερος γάμος
Στις 27 Φεβρουαρίου 1628 η Ελισάβετ-Σοφία σύναψε έναν άλλο γάμο, αυτή τη φορά με τον Ιούλιο-Ερρίκο δούκα της Σαξονίας-Λάουενμπουργκ.  Στις 25 Φεβρουαρίου 1629 η Ελισάβετ-Σοφία γέννησε έναν άλλον γιο, τον:
* Φραγκίσκο-Έρντμαν, τον κληρονόμο του Ιουλίου-Ερρίκου στο δουκάτο της Σαξονίας-Λάουενμπουργκ. 

### Το τέλος
Η Ελισάβετ-Σοφία απεβίωσε στη Φρανκφούρτη επί του Όντερ στις 24 Δεκεμβρίου 1629, σε ηλικία 40 ετών.  

## Πρόγονοι


## Βιβλιογραφικές αναφορές


Κατηγορία:Γερμανοί ευγενείς
Κατηγορία:Βρανδεμβούργο
Κίρα της Πρωσίας

Η **Κίρα** (γερμ. *Kira Auguste Viktoria Friederike von Preuen*, 27 Ιουνίου 1943 - 10 Ιανουαρίου 2004) ήταν πριγκίπισσα της Πρωσίας και με τον γάμο της έγινε κα Λήπσνερ.

## Βιογραφία
Η *Κίρα Αυγούστα Βικτωρία Φρειδερίκη* ήταν η δεύτερη κόρη του Λουδοβίκου Φερδινάνδου της Πρωσίας και της Κύρας Κυρίλλοβνας, κόρης του Κυρίλλου Βλαδιμήροβιτς της Ρωσίας.

Η πριγκίπισσα Κίρα γεννήθηκε στο Καντήνεν της Ανατολικής Πρωσίας (σήμερα Kαντύνυ, Πολωνία).

Απεβίωσε στο Βερολίνο μετά από μακρά ασθένεια. Η υδρία της τάφηκε στο Κάστρο Χόεντσολλερν.

## Οικογένεια
Παντρεύτηκε τον Τόμας-Φρανκ Λήπσνερ στις 10 Σεπτεμβρίου 1973 σε έναν πολιτικό γάμο. Η θρησκευτική τελετή πραγματοποιήθηκε την επόμενη ημέρα στο Φέλιτσενβαϊλ. Διαζεύχθηκαν το 1984.

Είχαν μια κόρη, την Κίρα-Μαρίνα (γεννήθηκε στις 22 Ιανουαρίου 1977), η οποία παντρεύτηκε τον Αντρέας-Φέλιξ-Πάουλ φον Μπίσμαρκ (γεννήθηκε στις 31 Ιανουαρίου 1979) στις 7 Μαΐου 2005 στον Ναό των Αγ. Πέτρου και Παύλου στο Νικόλσκογιε του Βερολίνου .

## Πρόγονοι

## Βιβλιογραφικές αναφορές
* https://web.archive.org/web/20050204190922/http://www.nettyroyal.nl/newsjan04.html
* http://www.thepeerage.com/p10117.htm#i101165

## Παραπομπές


Κατηγορία:Πριγκίπισσες της Πρωσίας
Κατηγορία:Οίκος των Χοεντσόλερν
Παγκόσμιο Πρωτάθλημα Στίβου Ενόπλων 1953

Το **Παγκόσμιο Πρωτάθλημα Στίβου Ενόπλων 1953** ήταν η 8η διοργάνωση του Παγκοσμίου Πρωταθλήματος Στίβου Ενόπλων, που διεξήχθη υπό την εποπτεία του Διεθνούς Συμβουλίου Στρατιωτικού Αθλητισμού (CISM). Η διοργάνωση πραγματοποιήθηκε στο Στάδιο Χέιζελ, στις Βρυξέλλες μεταξύ 24 και 25 Ιουλίου του 1953.

Στο πρωτάθλημα διεξήχθησαν 19 αγωνίσματα και έλαβαν μέρος αθλητές από 11 χώρες-μέλη του ΣΙΣΜ. Κατά τη διάρκεια των αγώνων καταρρίφθηκαν 4 ρεκόρ πρωταθλήματος.

Στον πίνακα των μεταλλίων στην πρώτη θέση κυριάρχησαν οι Ηνωμένες Πολιτείες με 7 χρυσά μετάλλια και 15 συνολικά. Το Βέλγιο κέρδισε τη δεύτερη θέση με 3 χρυσά μετάλλια και 9 συνολικά. Την τρίτη θέση κατέκτησε η Τουρκία με 3 χρυσά μετάλλια και 5 συνολικά. Στην επίσημη βαθμολογία που δημοσιεύθηκε η ομάδα των Ηνωμένων Πολιτειών αναδείχθηκε πρωταθλήτρια με 116 βαθμούς. Τη δεύτερη θέση κατέλαβε το Βέλγιο με 82 βαθμούς και την τρίτη η Ελλάδα με 64 βαθμούς.

## Αποτελέσματα
1951 | 1952 | 1953 | 1954 | 1955
thumb|O πρωταθλητής στη δισκοβολία, Τζουζέπε Τόζι.

## Στατιστικά
### Πίνακας μεταλλίων

### Βαθμολογία
Η επίσημη βαθμολογία που δημοσιεύθηκε ήταν:

## Μετέχουσες χώρες
Στο πρωτάθλημα αγωνίστηκαν αθλητές από 11 χώρες-μέλη του Διεθνούς Συμβουλίου Στρατιωτικού Αθλητισμού (CISM).

## Παραπομπές


1953
Κατηγορία:Διοργανώσεις στίβου στο Βέλγιο
Κατηγορία:Στίβος το 1953
Αγνή του Βρανδεμβούργου (1584-1629)

Η **Αγνή**, γερμ.: Agnes von Brandenburg von Hohenzollern (17 Ιουλίου 1584 στο Βερολίνο - 26 Μαρτίου 1629 στο Αμτ Νόιχάουζ) ήταν κόρη του εκλέκτορα του Βρανδεμβούργου και με τους γάμους της έγινε πρώτα δούκισσα της Πομερανίας και μετά της Σαξονίας-Λάουεμπουργκ.

## Βιογραφία
Ήταν η πέμπτη κόρη (2η από τον 3ο γάμο) του Ιωάννη-Γεωργίου εκλέκτορα του Βρανδεμβούργου (1525–1598) από τον 3ο γάμο του με την Ελισάβετ των Ασκάνια (1563-1607), κόρη του πρίγκιπα Ιωακείμ-Ερνέστου πρίγκιπα του Άνχαλτ-Τσερμπστ.

Στις 25 Ιουνίου 1604 στο Βερολίνο παντρεύτηκε τον πρώτο της σύζυγο Φίλιππο-Ιούλιο δούκα της Πομερανίας-Βόλγκαστ (1584–1625). Το ζευγάρι κατοικούσε στο κάστρο Βόλγκαστ. Ένα αγρόκτημα στο Ούνταρς στο νησί Ρύγκεν πήρε το όνομά του από αυτήν: *Agnisenhof*. Το 1615 η Ελισάβετ συμμετείχε, κατόπιν αιτήματος του συζύγου της, στη χρηματοδότηση ενός νομισματοκοπείου στο Φράντσμπουργκ.  Μετά το τέλος του Φίλιππου-Ιουλίου, η Αγνή ζούσε στην *[[ιδιοκτησία χηρείας]] της (wittum)*, στην περιοχή του Μπαρτ. Ο Ντούμπσλαφ Κρίστοφ φον Άικστετ αουφ Ρότενκλεμπενοβ, που ήταν σύμβουλος του συζύγου της, υπηρέτησε ως ιδιωτικός σύμβουλος και διαχειριστής. 

Η Ελισάβετ παντρεύτηκε ξανά στις 9 Σεπτεμβρίου 1628, στο Σλος Μπαρτ, με τον δέκα χρόνια νεώτερο Φραγκίσκο-Κάρολο δούκα της Σαξονίας-Λάουενμπουργκ (1594–1660), ο οποίος ήταν στρατηγός στον αυτοκρατορικό στρατό. Με αυτόν τον δεύτερο γάμο έχασε τα δικαιώματά της για τον Μπαρτ. Ωστόσο ο Φραγκίσκος-Κάρολος έπεισε τον Βάλενσταϊν να αναγκάσει τον Μπόγκισλαβ ΙΔ΄ δούκα της Πομερανίας να της επιτρέψει να διατηρήσει τον Μπαρτ μέχρι το τέλος της. 

## Οικογένεια
Παντρεύτηκε πρώτα το 1604 τον Φίλιππο-Ιούλιο δούκα της Πομερανίας. Δεν απέκτησαν απογόνους και ο Φίλιππος-Ιούλιος απεβίωσε το 1625.

Το 1628 η Αγνή έκανε δεύτερο γάμο με τον Φραγκίσκο-Κάρολο των Ασκάνια δούκα της Σαξονίας-Λάουενμπουργκ. Δεν είχαν παιδιά.

## Πρόγονοι


## Υποσημειώσεις

## Βιβλιογραφικές αναφορές
* Samuel Buchholtz: *Versuch einer Geschichte der Churmark Brandenburg*, 1767, σελ.&nbsp;490, Διαδικτυακά

## Εξωτερικοί σύνδεσμοι
* http://www.ruegenwalde.com/greifen/phijul/phijul.htm

Κατηγορία:Βερολινέζοι
Κατηγορία:Οίκος των Χοεντσόλερν
Ερριέττα Μαρία του Βρανδεμβούργου-Σβετ

Η **Ερριέττα Μαρία** (γερμ. *Henriette Maria von Brandenburg-Schwedt von Hohenzollern*, 2 Μαρτίου 1702 πιθανώς στο Βερολίνο - 7 Μαΐου 1782, Kέπενικ) από τον Οίκο των Χοεντσόλερν, ήταν κόρη του μαργράβου του Βρανδεμβούργου και με τον γάμο της έγινε μαργραβίνη του Βρανδεμβούργο-Σβετ. 

Η Ερριέττα-Μαρία απεβίωσε στις 7 Μαΐου 1782, σε ηλικία 81 ετών και τάφηκε στην κρύπτη κάτω από την εκκλησία του ανακτόρου Κέπενικ, όπου πέρασε τα χρόνια της χηρείας της. Η κόρη της έφτιαξε μία μαύρη μαρμάρινη πλάκα στην κρύπτη, για να τιμήσει τη μνήμη της μητέρας της. Στη δεκαετία του 1960 το φέρετρο αποτεφρώθηκε, με την άδεια της οικογένειας Χοεντσόλλερν και η πρώην ανοιχτή κρύπτη (όπως περιγράφεται από τον Φοντάνε) κλείστηκε. Η υδρία της τέθηκε κάτω από τη μαύρη μαρμάρινη πλάκα.

## Βιογραφία
Ήταν η μόνη (επιζήσασα) κόρη του Φιλίππου Γουλιέλμου του Βρανδεμβούργου-Σβετ (1669-1711) και της Ιωάννας Καρλόττας των Ασκάνια (1682-1750), κόρης του Ιωάννη Γεωργίου Β΄ του Άνχαλτ-Ντέσσαου.

## Οικογένεια
Παντρεύτηκε στις 8 Δεκεμβρίου 1716 στο Βερολίνο με τον Φρειδερίκο Λουδοβίκο της Βυρτεμβέργης (1698-1731), τον μοναδικό γιο του Εβεράρδου Λουδοβίκου της Βυρτεμβέργης. Ο γάμος έφερε δύο παιδιά:
* Εβεράρδος Φρειδερίκος 1718-1719.
* Λουίζα Φρειδερίκη 1721-1791, παντρεύτηκε τον Φρειδερίκο Β΄ του Mεκλεμβούργου-Σβερίν.

## Πρόγονοι

## Βιβλιογραφικές αναφορές
* Τέοντορ Φοντάνε . *Wanderungen durch die Mark Brandenburg* . Τόμος 4 *Spreeland* . "An der Spree: Schloss Köpenick"

## Παραπομπές


Κατηγορία:Πριγκίπισσες της Γερμανίας
Κατηγορία:Οίκος των Χοεντσόλερν
Άρτεμις Γκαβέζου

Η **Άρτεμις Γκαβέζου-Κάστρο** (19 Ιουνίου 1994, Θεσσαλονίκη) είναι Ισπανίδα-Ελληνίδα αθλήτρια της ρυθμικής γυμναστικής. Αντιπροσωπεύει την εθνική Ισπανίας ανσάμπλ.

## Σταδιοδρομία
Η Γκαβέζου γεννήθηκε και έζησε στην Ελλάδα μέχρι το 2013, όπου εκπαιδεύτηκε και αγωνίστηκε με την ελληνική ομάδα για σχεδόν 13 χρόνια. Το 2013, μετακόμισε στην Ισπανία για να σπουδάσει, όπου διαμένει μόνιμα.

Συμμετείχε σε παγκόσμια πρωταθλήματα, συμπεριλαμβανομένου του Παγκόσμιου Πρωταθλήματος Ρυθμικής Γυμναστικής του 2015, όπου κέρδισε το χάλκινο μετάλλιο στο ομαδικό πρόγραμμα. Συμμετείχε στους Ευρωπαϊκούς Αγώνες του 2015 στο Μπακού.

Η Γκαβέζου αγωνίστηκε στους Θερινούς Ολυμπιακούς Αγώνες του 2016 στο Ρίο ντε Τζανέιρο της Βραζιλίας, όπου ήταν μέλος της ισπανικής ομάδας (μαζί με τις Ελένα Λόπεθ, Σάντρα Αγκιλάρ, Λούρδες Μοεδάνο και Αλεχάντρα Κερέδα), η οποία κέρδισε το ασημένιο μετάλλιο στο ομαδικό πρόγραμμα.

## Παραπομπές


Κατηγορία:Ισπανίδες αθλήτριες της ρυθμικής γυμναστικής
Κατηγορία:Ελληνίδες αθλήτριες της ρυθμικής γυμναστικής
Κατηγορία:Ισπανοί ελληνικής καταγωγής
Κατηγορία:Έλληνες ισπανικής καταγωγής
Κατηγορία:Ισπανοί Ολυμπιονίκες
Female Pleasure

Το ***#Female Pleasure*** είναι μια  ταινία ντοκιμαντέρ του 2018 ελβετική-γερμανικής παραγωγής σε σκηνοθεσία της Ελβετής σκηνοθέτης Μπάρμπαρα Μίλλερ. Η ταινία διερευνά τη γυναικεία σεξουαλικότητα τον 21ο αιώνα σε διάφορες περιοχές του κόσμου.

## Περιεχόμενο
Η ταινία υποστηρίζει την απελευθέρωση της γυναικείας σεξουαλικότητας σε ισορροπημένες, αισθησιακές σχέσεις μεταξύ των φύλων τον 21ο αιώνα. Συνοδεύει πέντε γυναίκες από διαφορετικά πολιτιστικά υπόβαθρα που αντιστέκονται στην καταστολή της γυναικείας σεξουαλικότητας στις πολιτιστικές και θρησκευτικές τους κοινότητες. Η ταινία αποκαλύπτει ομοιότητες μεταξύ των διαφόρων πρωταγωνιστριών και δείχνει τον αγώνα τους για μια αυτοπροσδιοριζόμένη σεξουαλικότητα. "Kάθε γυναίκα, με εκτίμηση στη δουλειά της και στην προσωπικότητά της, πλαισιώνει η ίδια την αφήγησή της με διαφορετικούς τρόπους", επισημαίνει η Jordan Julian στο άρθρο της στο περιοδικό *Daily Beast*: Η αμερικανίδα συγγραφέας Ντέμπορα Φέλντμαν εγκατέλειψε την   χασιδική κοινότητα (κοινότητα φονταμενταλιστών ορθόδοξων εβραίων) όπου ζούσε στη Νέας Υόρκη. Η Σομαλή ψυχοθεραπευτής Leyla Hussein, η οποία είχε υποβληθεί σε ακρωτηριασμό των γεννητικών οργάνων ως παιδί, πολεμά ενάντια σε αυτήν την πρακτική. Η ιαπωνίδα καλλιτέχνης manga Rokudenashiko συνελήφθη πολλές φορές λόγω της εικαστικής απεικόνισης τωνε γεννητικών της οργάνων. Η Βαυαρίδα φιλόσοφος και θεολόγος Ντόρις Βάγκνερ, πρώην μοναχή, αποκάλυψε δημοσίως τις εμπειρίες σεξουαλικής κακοποίησης σε μια καθολική κοινότητα στη Ρώμη. Η Vithika Yadav είναι ακτιβίστρια και εργάζεται ως εκδότης σε θέματα σεξουαλικής εκπαίδευσης στο Δελχί. 

Η ταινία έκανε πρεμιέρα στις 5 Αυγούστου 2018, στο Διεθνές Φεστιβάλ Κινηματογράφου Λοκάρνο στο Semaine de la Critique. Η κυκλοφορία της ταινίας έγινε στις 8 Νοεμβρίου 2018, στη Γερμανία και την Αυστρία και στις 15 Νοεμβρίου στην Ελβετία. Τον Απρίλιο του 2019, ακολούθησε η πρεμιέρα της Βόρειας Αμερικής στο Hot Docs Canadian International Documentary Festival. Στις 18 Οκτωβρίου 2019, ήταν η αμερικανική θεατρική κυκλοφορία της ταινίας.

Επικεφαλής της παραγωγή του ντοκυμαντέρ ήταν οι εταιρείες Mons Veneris Films GmbH (Ζυρίχη), Das Kollektiv für audiovisuelle Werke GmbH(Ζυρίχη), και Indi Film GmbH (Στουτγκάρδη), σε συμπαραγωγή με τα κανάλια SRG SSR, Arte, SRF, RTS και RSI.

## Παραπομπές

## Εξωτερικοί σύνδεσμοι
* 
* Female Pleasure at IMDb

Κατηγορία:Ταινίες με θέμα τη σεξουαλικότητα
Κατηγορία:Γερμανικά ντοκιμαντέρ
Κατηγορία:Γερμανικές ταινίες
Κατηγορία:Ελβετικά ντοκιμαντέρ
Κατηγορία:Ελβετικές ταινίες
Κατηγορία:Ταινίες του 2018
Σοφία Παπαδοπούλου

Η **Σοφία Παπαδοπούλου** (19 Νοεμβρίου 1983, Αθήνα) είναι Ελληνίδα ιστιοπλόος. Άρχισε την ιστιοπλοΐα σε ηλικία 5 ετών. Κέρδισε το χάλκινο μετάλλιο στην κατηγορία Yngling Γυναικών με τη Σόφια Μπεκατώρου και τη Βιργινία Κραβαριώτη στους Θερινούς Ολυμπιακούς Αγώνες του 2008 στο Πεκίνο της Κίνας.

## Παραπομπές
 

Κατηγορία:Ελληνίδες αθλήτριες της ιστιοπλοΐας
Κατηγορία:Ολυμπιονίκες της ιστιοπλοΐας
Κατηγορία:Έλληνες χάλκινοι Ολυμπιονίκες
Σοφία Πουμπουρίδου

Η **Σοφία Πουμπουρίδου** (12 Ιουνίου 1980) είναι Ελληνίδα πρώην ερασιτέχνης παλαίστρια της ελευθέρας πάλης, η οποία αγωνιζόταν στην κατηγορία ελαφριών βαρών γυναικών. Θεωρείται ως μία από τις κορυφαίες παλαίστριες της Ευρώπης στην ελεύθερη πάλη στη δεκαετία της και έχει κερδίσει ένα αξιοσημείωτο συνολικό αριθμό έξι μεταλλίων, συμπεριλαμβανομένων δύο χρυσών στους Μεσογειακούς Αγώνες του 2001 και στο Παγκόσμιο Πρωτάθλημα Πάλης του 2002. Είχε επίσης την ευκαιρία να εκπροσωπήσει την Ελλάδα στους Θερινούς Ολυμπιακούς Αγώνες του 2004 στην Αθήνα, όπου τερμάτισε στην ενδέκατη θέση. Καθ' όλη τη διάρκεια της αθλητικής της σταδιοδρομίας, η Πουμπουρίδου προπονήθηκε με τον σύλλογο Α.Ο. Ευπυρίδαι στα Άνω Λιόσια, υπό τον προσωπικό της προπονητή Ανδρέα Χριστοδουλάκη.

## Σταδιοδρομία
Η Πουμπουρίδου κέρδισε το χρυσό μετάλλιο στην κατηγορία 51 κιλών γυναικών στους Μεσογειακούς Αγώνες του 2001 στην Τύνιδα της Τυνησίας. Όταν η Ελλάδα φιλοξένησε το Παγκόσμιο Πρωτάθλημα Πάλης του 2002 στη Χαλκίδα, η Πουμπουρίδου μάγεψε το πλήθος με εντυπωσιακό τρόπο, καθώς υπερίσχυσε της Ιαπωνέζας Τσιχάρου Ίτσο με 3-0 στην παράταση και κατέκτησε ακόμη ένα χρυσό μετάλλιο στην ίδια κατηγορία.

Όταν η γυναικεία πάλη έκανε το ντεμπούτο της στους Θερινούς Ολυμπιακούς Αγώνες του 2004 στην Αθήνα, η Πουμπουρίδου προκρίθηκε για την ελληνική ομάδα στην εναρκτήρια κατηγορία των 55 κιλών. Έλαβε δικαίωμα συμμετοχής από τη Διεθνή Ομοσπονδία Πάλης και την Ελληνική Ολυμπιακή Επιτροπή, καθώς η Ελλάδα έλαβε μια αυτόματη θέση ως έθνος υποδοχής. Το αγώνισμα διεξήχθη στο Ολυμπιακό Γυμναστήριο Άνω Λιοσίων, όπου η Πουμπουρίδου έχασε τον εναρκτήριο αγώνα της εναντίον της Γαλλίδας Άννα Γκομίς λόγω τεχνικής υπεροχής, καθώς και τον επόμενο εναντίον της Νοτιοκορεάτισσας Λι Να-λάε, που την άφησε στην τελευταία θέση του προκαταρκτικού ομίλου. Η Πουμπουρίδου αρχικά τοποθετήθηκε τελευταία από τις δώδεκα παλαίστριες στην κατάταξη, αλλά αργότερα αναβαθμίστηκε στην ενδέκατη θέση, καθώς η Μαμπέλ Φονσέκα από το Πουέρτο Ρίκο αποκλείστηκε από τη διοργάνωση αφού βρέθηκε θετική στη στανοζολόλη.

Το 2005, η Πουμπουρίδου κέρδισε το χάλκινο μετάλλιο στην κατηγορία ελαφρών βαρών γυναικών (55 κιλά) στους Μεσογειακούς Αγώνες του 2005 στην Αλμερία της Ισπανίας, όπου στη συνέχει αποφάσισε να ολοκληρώσει την αθλητική της σταδιοδρομία.

## Παραπομπές


## Εξωτερικοί σύνδεσμοι
* Προφίλ - Βάση δεδομένων διεθνούς πάλης

Κατηγορία:Ελληνίδες αθλήτριες της ελευθέρας πάλης
Κατηγορία:Σοβιετικοί ελληνικής καταγωγής
Κατηγορία:Αθλητές στους Μεσογειακούς Αγώνες 2001
Κατηγορία:Έλληνες Μεσογειονίκες
Κατηγορία:Αθλητές στους Θερινούς Ολυμπιακούς Αγώνες 2004
Κατηγορία:Έλληνες παλαιστές στους Θερινούς Ολυμπιακούς Αγώνες
Κατηγορία:Αθλητές στους Μεσογειακούς Αγώνες 2005
Φανή Ψαθά

Η **Φανή Ψαθά** (2 Φεβρουαρίου 1976, Ψαχνά) είναι Ελληνίδα πρώην ερασιτέχνης παλαίστρια της ελευθέρας πάλης, η οποία αγωνιζόταν στην κατηγορία ελαφριών βαρών γυναικών. Η Ψαθά έχει κερδίσει ένα συνολικό αριθμό τριών μεταλλίων, κάθε ένα διαφορετικού χρώματος, συμπεριλαμβανομένου του χρυσού μεταλλίου στους Μεσογειακούς Αγώνες του 2005 στην Αλμερία της Ισπανίας, και δύο μεταλλίων σε πανευρωπαϊκά πρωταθλήματα. Στους Θερινούς Ολυμπιακούς Αγώνες του 2004 στην Αθήνα τερμάτισε στη δέκατη θέση στην κατηγορία των 48 κιλών. Η Ψάθα προπονήθηκε καθ' όλη τη διάρκεια της αθλητικής της σταδιοδρομίας με τον Παλαιστικό Όμιλο Ψαχνών στη Χαλκίδα, υπό τον προσωπικό της προπονητή Ιωάννη Ταμπουνίδη.

## Σταδιοδρομία
Η Ψαθά προκρίθηκε για την ελληνική ομάδα, ως 28χρονη, στην εναρκτήρια κατηγορία των 48 κιλών στους Θερινούς Ολυμπιακούς Αγώνες του 2004 στην Αθήνα. Νωρίτερα στην προκριματική διαδικασία, κατέλαβε την τέταρτη θέση στο Παγκόσμιο Πρωτάθλημα Πάλης του 2003 στη Νέα Υόρκη, αλλά έλαβε δικαίωμα συμμετοχής από τη Διεθνή Ομοσπονδία Πάλης και την Ελληνική Ολυμπιακή Επιτροπή, καθώς η Ελλάδα έλαβε μια αυτόματη θέση ως έθνος υποδοχής. Η Ψαθά ξεκίνησε νωρίς στους προκαταρκτικούς, όπου νίκησε την Τυνήσια Φαντίλα Λουάτι σε σαράντα δευτερόλεπτα, μπροστά από το θορυβώδες πλήθος εντός του Ολυμπιακού Γυμναστηρίου Άνω Λιισίων. Έχασε τον επόμενο αγώνα της με 3-5 στην παράταση από τη Λίντια Καραμτσακόβα από το Τατζικιστάν και ακολούθως έχασε από την Ουκρανή Ιρίνα Μέρλενι με 10 πόντους υπεροχής. Η Ψαθά κατέλαβε την τρίτη θέση στον προκαταρκτικό όμιλο και τερμάτισε στη δέκατη θέση συνολικά. Δεν προκρίθηκε στους προημιτελικούς.

Στους Μεσογειακούς Αγώνες του 2005 στην Αλμερία της Ισπανίας, η Ψαθά ξεπέρασε την αποτυχία της στους Ολυμπιακούς Αγώνες και κέρδισε στον τελικό την Γαλλίδα Άννα Ντελούντς για να κερδίσει το χρυσό μετάλλιο στην ίδια κατηγορία.

Στο Πανευρωπαϊκό Πρωτάθλημα του 2005, κατέκτησε το χάλκινο μετάλλιο, ενώ στο Πανευρωπαϊκό Πρωτάθλημα του 2006 κατέκτησε το αργυρό μετάλλιο.

## Παραπομπές


## Εξωτερικοί σύνδεσμοι
* Προφίλ - Βάση δεδομένων διεθνούς πάλης

Κατηγορία:Ελληνίδες αθλήτριες της ελευθέρας πάλης
Κατηγορία:Αθλητές της πάλης στους Θερινούς Ολυμπιακούς Αγώνες 2004
Κατηγορία:Έλληνες παλαιστές στους Θερινούς Ολυμπιακούς Αγώνες
Κατηγορία:Αθλητές στους Μεσογειακούς Αγώνες 2005
Κατηγορία:Έλληνες Μεσογειονίκες
Ντέμπορα Φέλντμαν

Η **Ντέμπορα Φέλντμαν** (γεν. 17 Αυγούστου 1986 στη Νέα Υόρκη) είναι αμερικανο-γερμανίδα εβραία συγγραφέας. Στο αυτοβιογραφικό της μυθιστόρημα *Unorthodox* (2012) περιέγραψε τα βιώματά της ως παιδί και νέα γυναίκα μέλος μιας φονταμενταλιστικής υπερ-ορθόδοξης εβραϊκής κοινότητας στην περιοχή Williamsburg της Νέας Υόρκης. Το βιβλίο ήταν πολύ επιτυχημένο στις ΗΠΑ και πούλησε εκατομμύρια αντίτυπα. Στα ελληνικά εκδόθηκε το 2020 με τον τίτλο "Unorthodox: το τίμημα της προσωπικής μου ελευθερίας". Το 2020 παρουσιάστηκε και στο Netflix μια μίνι σειρά βασισμένη στο βιβλίο. Η Feldman είναι επίσης μια από τις πέντε γυναίκες που παρουσιάζονται στο ελβετο-γερμανικό ντοκιμαντέρ του 2018 *[[Female Pleasure|#Female Pleasure]]*.

## Βιογραφικά στοιχεία
Η Ντέμπορα Φέλντμαν μεγάλωσε σε μια χασιδική κοινότητα στο Μπρούκλιν της Νέας Υόρκης. Σύμφωνα με τις αφηγήσεις της, στην κοινότητα αυτή τον καθοριστικό ρόλο παίζει ο ραββίνος. Οι άντρες αφιερώνονται στην ανάγνωση και ερμηνεία του Ταλμούδ. Οι γάμοι κανονίζονται από την κοινότητα (κυρίως τον ραββίνο). Τα παιδιά διαπαιδαγωγούνται έτσι ώστε να αποφεύγουν τις επαφές με άλλες ομάδες, ακόμη και πολλές άλλες εβραϊκές ομάδες, που θεωρούνται "αμαρτωλές". Ιδίως η ομάδα στην οποία μεγάλωσε η Φέλντμαν, το ολοκαύτωμα θεωρείται τιμωρία από τον θεό και για τον λόγο αυτό επιβάλλεται στην κοινότητα ένας θρησκευτικός βίος εγκράτειας. Τα δικαιώματα της γυναίκας στην κοινότητα είναι εξαιρετικά περιορισμένα.

Η Φέλντμαν αφηγείται πως μεγάλωσε με τους παππούδες της, οι οποίοι επέζησαν του Ολοκαυτώματος της Ουγγαρίας. Άρχισε να διαβάζει το Ταλμούδ, κάτι που στην κοινότητά της απαγορεύεται για τις γυναίκες. Στα δεκαεφτά της παντρεύτηκε με κανονισμένο γάμο και στα δεκαεννιά της γέννησε τον γιό της. Καθότι δεν ήταν ικανοποιημένη με τις συνθήκες της ζωής της και δεν μπορούσε να φανταστεί το μέλλον του γιού της μέσα στην κοινότητα, αποφάσισε να την εγκαταλείψει. Με συνεχείς αγώνες κατάφερε να επιβιώσει και στη συνέχεια να εκδώσει το αυτοβιογραφικό της βιβλίο Unorthodox, όπου περιγράφει τη ζωή της στην κοινότητα. Το βιβλίο γνώρισε στις ΗΠΑ μεγάλη επιτυχία. Στη συνέχεια μετακόμισε στη Γερμανία, κυρίως για να ζήσει από κοντά τον λαό που οδήγησε στο θάνατο πολλούς συγγενείς της, όπως περιγράφει στο τρίτο αυτοβιογραφικό της βιβλίο *Überbitten.*

## Εκδόσεις

* *Unorthodox – The Scandalous Rejection of My Hasidic Roots.* Simon and Schuster, Νέα Υόρκη 2012, ISBN 978-1-4391-8700-5.
** *Unorthodox: το τίμημα της προσωπικής μου ελευθερίας.* Μετάφραση από τον Χαράλαμπο Γιαννακόπουλο. ΕΚΔΟΣΕΙΣ ΠΑΠΑΔΟΠΟΥΛΟΣ, Αθήνα 2020, 
* *Exodus: A Memoir (Έξοδος: Απομνημονεύματα).* Plume, 2015, ISBN 978-0-14-218185-0.
* *Überbitten.* Μετάφραση από τον Christian Ruzicska. Secession Verlag für Literatur, Ζυρίχη 2017, ISBN 978-3-442-71614-2.

## Παραπομπές


## Εξωτερικοί σύνδεσμοι

* 
* Αρχική σελίδα της Deborah Feldman

Κατηγορία:Γυναίκες συγγραφείς
Κατηγορία:Γερμανοί λογοτέχνες
Κατηγορία:Αμερικανοί λογοτέχνες
Κατηγορία:Λογοτεχνία του 21ου αιώνα
Κατηγορία:Αυτοβιογράφοι
Κατηγορία:Εβραίοι συγγραφείς
Σκάλωμα Ροδόπης

Το **Σκάλωμα** είναι πεδινό χωριό της Θράκης στην Περιφερειακή Ενότητα Ροδόπης σε υψόμετρο 100 μέτρων.

## Γεωγραφία - ιστορία
Το Σκάλωμα βρίσκεται στα όρια με την Περιφερειακή Ενότητα Έβρου, στην βορειοανατολική άκρη του κάμπου της Κομοτηνής. Απέχει περίπου 4 χιλιόμετρα Α. από την Φιλλύρα (έδρα του δήμου), 26 χιλιόμετρα Α. από την Κομοτηνή και 58 χιλιόμετρα Β.-ΒΔ. από την Αλεξανδρούπολη. Οι μουσουλμάνοι κάτοικοί του ασχολούνται με τη  γεωργία και με την κτηνοτροφία και μαζί με την γειτονική Δαρμένη, κάθε 9  χρόνια, αναβιώνουν στην τοποθεσία "Κουρμπαν Τεπε", όπου είναι ένα παλιό βυζαντινό κάστρο, το ομώνυμο έθιμο της θυσίας εννέα βοοειδών (κουρμπάνι). 

Ως ξεχωριστός οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Δοκού. Σύμφωνα με το Πρόγραμμα «Καλλικράτης» αποτελεί την τοπική κοινότητα Σκαλώματος που υπάγεται στη δημοτική κοινότητα Αρριανών του Δήμου Αρριανών και σύμφωνα με την απογραφή 2021 έχει  πληθυσμό 308 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Αρριανών
Σκιάδα Ροδόπης

Η **Σκιάδα** είναι ημιορεινό χωριό της Θράκης στην Περιφερειακή Ενότητα Ροδόπης το οποίο βρίσκεται στους πρόποδες της οροσειράς της Ανατολικής Ροδόπης σε υψόμετρο 240 μέτρα. Απέχει 7 χλμ. Β. από τη Φιλλύρα (έδρα δήμου) και 23 χλμ. Α. από την Κομοτηνή. Η ονομασία του επί τουρκοκρατίας ήταν *Τσαρδακλή*. Επίσημα αναφέρεται, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην κοινότητα Δοκού. Σύμφωνα με το Πρόγραμμα «Καλλικράτης» αποτελεί την τοπική κοινότητα Σκιάδας που υπάγεται στη δημοτική κοινότητα Φιλλύρας του Δήμου Αρριανών και σύμφωνα με την απογραφή του 2021 έχει πληθυσμό 74 κατοίκους.

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Αρριανών
Βίθικα Γιάνταβ

Η **Vithika Yadav** είναι Ινδή ακτιβίστρια για τα ανθρώπινα δικαιώματα που αγωνίζεται κατά της εμπορίας ανθρώπων, της δουλείας και υπέρ των δικαιωμάτων των φύλων και της σεξουαλικής και αναπαραγωγικής υγείας (SRHR). Είναι η επικεφαλής στην χώρα της πρωτοβουλίας Love Matters India που παρέχει πληροφορίες για τον έρωτα, το σεξ και τις σχέσεις ανεξαρτήτου φύλου και σεξουαλικού προσανατολισμού. Είναι απόφοιτος του THNK School of Creative Leadership στο Άμστερνταμ. Είναι επίσης ομιλήτρια στο TedX και έχει κάνει ομιλίες στο IIT Roorkee, TEDxJIET, SIMS Pune και Hauge Academy.

Η Yadav εργάστηκε ως συνεργάτιδα και ως σύμβουλος για την οργάνωση Free the Slaves. Εργάστηκε ως σύμβουλος στο γραφείο των Ηνωμένων Εθνών για τα ναρκωτικά και το έγκλημα κατά της εμπορίας ανθρώπων. Εργάστηκε ως συντονίστρια έργου στο BBC World Service Trust.

Η Vithika Yadav είναι μία από τις πέντε γυναίκες που παρουσιάζονται στο γερμανικό-ελβετικό ντοκιμαντέρ #Female Pleasure.

## Βραβεία και διακρίσεις

* Νικητής του βραβείου "120 κάτω των 40 ετών": Η νέα γενιά ηγετών οικογενειακού προγραμματισμού το 2016
* Νικητής της Atlas Corps Fellowship το 2007

## Παραπομπές


Κατηγορία:Ακτιβιστές δικαιωμάτων ΛΟΑΤ
Κατηγορία:Ακτιβιστές ανθρωπίνων δικαιωμάτων
Κατηγορία:Ινδοί φεμινιστές
The Old Spotted Dog Ground

Το **Old Spotted Dog Ground** στο Φόρεστ Γκέιτ είναι το παλαιότερο γήπεδο ποδοσφαίρου στο Λονδίνο. Η Κλάπτον Κομιούνιτι ΦΚ το πήρε στην κατοχή της τον Σεπτέμβριο του 2019, μετά από διαπραγματεύσεις από τον προηγούμενο ιδιοκτήτη.

## Ιστορία
Το γήπεδο κατασκευάστηκε το 1887 και αποτελούσε μέρος του Νοσοκομείου Αγίου Βαρθολομαίου. Η ομάδα μετακόμισε από το Χάκνεϊ Ντοουνς στο Φόρεστ Γκέιτ όταν το νοσοκομείο σταμάτησε να μισθώνει την έκταση του Old Spotted Dog. Οι χώροι ήταν αρχικά μέρος του Old Spotted Dog Hunting Lodge του Βασιλιά Ερρίκου Η΄, ο ξενώνας έγινε αργότερα μια παμπ, η Spotted Dog όπου και πήρε το γήπεδο το όνομα της. Η περιοχή πίσω από την παμπ ήταν χώροι για αγώνες κρίκετ πριν διαμορφωθεί το ποδοσφαιρικό γήπεδο. Για τα εγκαίνια του νέου της γηπέδου, η Κλάπτον ΦΚ έδωσε φιλικό αγώνα με την Ολντ Καρθούζιαν, όπου μπροστά σε 700 θεατές νίκησε με 1-0. Αν και ερασιτεχνική ομάδα, έχει δώσει κάποια φιλικά με μεγάλες ομάδες, όπως στης 26 Απριλίου του 1927 εναντίον του Άγιαξ μπροστά σε 5000 θεατές. Επίσης, το Old Spotted Dog το χρησιμοποιούσε για πολλά χρόνια η Γουέστ Χαμ Γιουνάιτεντ για τις μικρές ομάδες της. Κατά την διάρκεια του Β’ Παγκοσμίου Πολέμου χρησιμοποιήθηκε ως αντιαεροπορικός σταθμός. Μόλις στην πρώτη της κιόλας χρονιά που εγκαταστάθηκε στην νέα της έδρα κατέκτησε και το πρώτο της τρόπαιο, το London Junior Cup.

## Παραπομπές


Κατηγορία:Στάδια ποδοσφαίρου στην Αγγλία
Λούντβιχ Φον Ντρέηκ

μικρογραφία | δεξιά

**Ο καθηγητής Ludwig Von Drake** είναι ένας χαρακτήρας κινουμένων σχεδίων που δημιουργήθηκε το 1961 από την εταιρεία The Walt Disney Company . Παρουσιάστηκε για πρώτη φορά ως παρουσιαστής (και τραγουδιστής του " The Spectrum Song ") στο γελοιογραφία *An Adventure in Color* , μέρος του πρώτου επεισοδίου του *Walt Disney's Wonderful World of Color* στο NBC .  Λέγεται ότι είναι θείος του Donald Duck , περιγράφεται ως επιστήμονας, λέκτορας, ψυχολόγος και ταξιδιώτης στον κόσμο. Ο χαρακτήρας έδειξε τη «ειδική» γνώση του σε διάφορα θέματα σε δεκαοκτώ επεισόδια της κλασικής σειράς ανθολογίας  καθώς και σε μια σειρά από Disneyland Records .

Κατηγορία:Disney (χαρακτήρες κινουμένων σχεδίων)
Κατηγορία:Disney (χαρακτήρες κόμικς)
Κατηγορία:Χαρακτήρες κόμικς που δημιουργήθηκαν το 1961
Λέιλα Χουσεΐν

Η **Λέιλα Χουσεΐν** OBE (Σομαλικά: Leyla Xuseen) (γεν. 27. Οκτωβρίου 1980 ) είναι ψυχοθεραπεύτρια και ακτιβίστρια κατά του ακρωτηριασμού των γυναικείων γεννητικών οργάνων. Είναι συνιδρύτρια του *Project Dahlia* και της μη κερδοσκοπικής οργάνωσης *Daughter of Eve.* Στις γερμανόφωνες χώρες έγινε γνωστή κυρίως μέσω του ντοκυμαντέρ *[[Female Pleasure|#Female Pleasure]].*

Η Χουσεΐν γεννήθηκε στη Σομαλία το 1980. Προέρχεται από μια προνομιακή οικογένεια, οι γονείς της ήταν εξειδικευμένοι επαγγελματίες.

Όταν ήταν επτά ετών υπέστη ακρωτηριασμό των γεννητικών της οργάνων, όπως ήταν το έθιμο στην εθνότητά της. Σε ηλικία δώδεκα ετών μετανάστευσε στο Ηνωμένο Βασίλειο. Όταν ήταν έγκυος, εμφάνισε κατά τη διάρκεια των ιατρικών εξετάσεων επανειλημμένα λιποθυμικά επεισόδια. Μετά τον τοκετό μια νοσοκόμα της μίλησε για τον ακρωτηριασμό των γεννητικών οργάνων και της εξήγησε ότι οι λιποθυμικές κρίσεις πιθανώς να σχετίζονταν με τον ακρωτηριασμό. Η Χουσεΐν αποφάσισε τότε η κόρη της να μην περιτομηθεί, και άρχισε να αγωνίζεται κατά του ακρωτηριασμού των γυναικείων γεννητικών οργάνων.

Η Χουσεΐν σπούδασε ψυχολογία στο Πανεπιστήμιο Thames Valley στο Λονδίνο. Το 2010 ίδρυσε τη μη κερδοσκοπική οργάνωση *Daughter of Eve*, το 2013 την πρωτοβουλία *Dahlia.* Και οι δύο οργανισμοί αγωνίζονται για την απαγόρευση του ακρωτηριασμού των γυναικείων γεννητικών οργάνων υπό κρατικό έλεγχο. Η οργάνωση  *Dahlia* λειτουργεί μιαν ανοιχτή γραμμή για κορίτσια που διατρέχουν κίνδυνο στο Ηνωμένο Βασίλειο, προσφέροντας επίσης ατομική και ομαδική θεραπεία. Διοργανώνει επαφές με κλινικές που μπορούν να εκτελέσουν χειρουργικές αποκαταστάσεις. Με μια εκστρατεία υπογραφών, η Χουσεΐν έφερε το θέμα στο βρετανικό κοινοβούλιο . Δέχεται απειλές για τις δραστηριότητές της και βρίσκεται υπό αστυνομική προστασία.

Η Hussein γράφει στήλες στο *Cosmopolitan*, στην *Huffington Post* και στον *[[The Guardian|Guardian]]* από το 2013.  

Στις 16. Τον Οκτώβριο του 2020 εξελέγη ως τρίτη γυναίκα και ως πρώτη μαύρη πρύτανης του Πανεπιστημίου του Αγίου Ανδρέα στη Σκωτία.

## Βραβεία και διακρίσεις (επιλογή)

* Βραβείο Cosmopolitan Ultimate Campaigngner Women of the Year 2010
* Βραβείο Emma Humphrey 2011
* 2013 100 γυναίκες (BBC)
* 2014 με τον Nimco Ali να κατατάσσεται στην 6η θέση *της λίστας Power Hour*
* Βραβείο *Γυναίκες της Χρονιάς 2014* στην *κατηγορία "Κοινωνία / φιλανθρωπία* " από το *Red Magazine*
* 2019 Αποδέκτης της διάκρισης του Τάγματος της Βρετανικής Αυτοκρατορίας .

## Παραπομπές


## Εξωτερικοί σύνδεσμοι
* 

Κατηγορία:Βρετανοί
Κατηγορία:Σομαλοί
Κατηγορία:Ακτιβιστές
Σύνδρομο άνω μεσεντέριου αρτηρίας

Το **σύνδρομο άνω μεσεντέριου αρτηρίας** (*αγγλ*. superior mesenteric artery syndrome ή SMA) είναι μια σπάνια γαστροαγγειακή διαταραχή στην οποία το τρίτο και τελευταίο τμήμα του δωδεκαδακτύλου συμπιέζεται μεταξύ δύο αρτηριών (της κοιλιακής αορτής και της άνω μεσεντέριου αρτηρίας). Αυτή η συμπίεση προκαλεί την πλήρη ή μερική απόφραξη του δωδεκαδακτύλου. Ο λόγος που προκαλείται η συμπίεση οφείλεται συνήθως στην απώλεια του μεσεντερικού λίπους (λιπώδης ιστός που περιβάλλει την άνω μεσεντέριο αρτηρία). Αυτό μπορεί να προκληθεί από τη μεγάλη απώλεια βάρους, λόγω επιπλοκών χειρουργικής διόρθωσης της σκολίωσης, ανορεξίας ή τραυματισμού.

Τα συμπτώματα της νόσου ποικίλουν ανάλογα με τη σοβαρότητα και μπορεί να περιλαμβάνουν κοιλιακό άλγος, αίσθημα πληρότητας μετά από γεύματα, ναυτία, εμετό ή/και απώλεια βάρους. Η καθυστέρηση στη διάγνωση μπορεί να οδηγήσει σε σημαντικές επιπλοκές. Η διάγνωση μπορεί να επιτευχθεί με τη βοήθεια της ακτινογραφίας, τομογραφίας, ενδοσκόπησης και απεικόνισης με υπερήχους. Ανάλογα με τη σοβαρότητα της νόσου, οι επιλογές θεραπείας μπορεί να περιλαμβάνουν την αντιμετώπιση της υποκείμενης αιτίας, τις διατροφικές αλλαγές (μικρές ποσότητες τροφής ή υγρή διατροφή) ή/και τη χειρουργική επέμβαση. Τα συμπτώματα ενδέχεται να μην υποχωρήσουν πλήρως μετά τη θεραπεία.


Αρχείο:Cartoon-HealthyAngle.JPG|Διάγραμμα φυσιολογικής μεσεντέριου γωνίας.
Αρχείο:Cartoon-WilkieSyndrome.JPG|Διάγραμμα συμπιεσμένου δωδεκαδακτύλου λόγω μειωμένης μεσεντέριου γωνίας.


## Παραπομπές


Κατηγορία:Παθήσεις του γαστρεντερικού
ανω μεσεντεριου